CELEX: 62014TN0515
Language: fi
Date: 2014-07-09 00:00:00
Title: Asia T-515/14 P: Valitus, jonka Christodoulos Alexandrou on tehnyt 9.7.2014 virkamiestuomioistuimen asiassa F-34/13, Alexandrou v. komissio, 14.5.2014 antamasta tuomiosta

1.9.2014   
            
            
               FI
            
            
               Euroopan unionin virallinen lehti
            
            
               C 292/56
            
         Valitus, jonka Christodoulos Alexandrou on tehnyt 9.7.2014 virkamiestuomioistuimen asiassa F-34/13, Alexandrou v. komissio, 14.5.2014 antamasta tuomiosta
   (Asia T-515/14 P)
   2014/C 292/69
   Oikeudenkäyntikieli: ranska
   
      Asianosaiset
   
   
      Valittaja: Christodoulos Alexandrou (Luxemburg, Luxemburg) (edustaja: asianajaja R. Duta)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               ottamaan käsiteltävänä olevan valituksen muotonsa ja sisältönsä puolesta tutkittavaksi ja toteamaan sen perustelluksi ja oikeutetuksi
            
         
               —
            
            
               muuttamaan valituksenalaista tuomiota tai kumoamaan sen mainituilla perusteilla
            
         
               —
            
            
               palauttamaan oikeudenkäynnin kohteena olevan asian tarvittavilta osin Euroopan unionin virkamiestuomioistuimeen
            
         
               —
            
            
               velvoittamaan komission korvaamaan näissä molemmissa oikeusasteissa aiheutuneet oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kolmeen valitusperusteeseen.
   
               1.
            
            
               Ensimmäinen valitusperusteen mukaan valituksenalaisesta päätöksestä puuttuvat riittävät perustelut etenkin sen osalta, että komissio kieltäytyi hyväksymästä valittajan pyyntöä saada tutustua seitsemään kysymykseen, joihin hänen väitetään vastanneen väärin.
            
         
               2.
            
            
               Toinen valitusperuste perustuu tehokkaita oikeussuojakeinoja koskevan oikeuden loukkaamiseen, koska ilman tutustumista näihin pyydettyihin kysymyksiin valittajalla ei ollut käytettävissään tehokkaita oikeussuojakeinoja hänen hakemuksensa hylkäämisestä tehtyä päätöstä vastaan.
            
         
               3.
            
            
               Kolmas valitusperuste perustuu siihen, ettei virkamiestuomioistuin soveltanut työjärjestyksensä 44 artiklan 2 kohtaa.